Muutettu ehdotus Euroopan parlamentin ja neuvoston päätökseksi yhteisön tullia koskevan toimintaohjelman (Tulli 2000 -ohjelma) hyväksymisestä



Virallinen lehti nro C 023 , 27/01/1996 s. 0007



Muutettu ehdotus Euroopan parlamentin ja neuvoston päätökseksi yhteisön tullia koskevan toimintaohjelman (Tulli 2000 -ohjelma (1)) hyväksymisestä (96/C 23/08) (ETA:n kannalta merkityksellinen teksti) KOM(95) 576 lopull. - 95/0087(COD) (Komission EY:n perustamissopimuksen 189 A artiklan nojalla esittämä 21 päivänä marraskuuta 1995) Euroopan parlamentin 25 päivänä lokakuuta 1995 ensimmäisessä lukemisessa hyväksymän kannan mukaisesti - komission ehdotus Euroopan parlamentin ja neuvoston päätökseksi yhteisön tullin toimintaohjelman (Tulli 2000 -ohjelma) hyväksymisestä - ja perustamissopimuksen 189 A artiklan mukaisesti komission alkuperäinen ehdotus, niin kuin se sisältyi dokumenttiin KOM(95) 119 lopullinen, niin kuin se on muutettuna dokumentilla KOM(95) 451 lopullinen, muutetaan seuraavasti: 1. Johdanto-osan ensimmäinen kappale muutetaan kuulumaan seuraavasti: "sisämarkkinoiden toteuduttua siten, että niitä sovelletaan 1 päivästä tammikuuta 1993, Euroopan unionista tehdyn sopimuksen tultua voimaan, unionin laajennuttua käsittämään uusia valtioita, yhteisen passitusmenettelyn suunnitellun laajentamisen käsittämään Visegrad-maat ja unionin ja muun maailman välisen kaupan kehittyessä nopeasti erityisesti GATTissa vuoden 1994 huhtikuussa allekirjoitettujen ja neuvoston 19 päivänä joulukuuta 1994 hyväksymien sopimusten vuoksi on tarpeen selvästi yksilöidä ja panna täytäntöön strategiset suuntaviivat, joiden avulla on mahdollista paremmin määritellä tullille Euroopan unionissa osoitettava tehtävä,". 2. Lisätään johdanto-osaan uusi toinen kappale: "vaikka sisämarkkinoiden toteuttaminen poisti tavaroiden tarkastukset kaikilta yhteisön sisärajoilta, Euroopan maiden kotimarkkinoiden ja Euroopan sisämarkkinoiden välillä on edelleen huomattavia eroavaisuuksia; näin ollen on pidettävä ensisijaisena Euroopan sisämarkkinoiden kehittymistä tämän vuosikymmenen loppuun mennessä kotimarkkinoiksi, joilla on avoimet sisärajat ja yhteinen ulkoraja,". 3. Lisätään johdanto-osaan uusi kolmas kappale: "ulkorajojen yhteinen suojelu on Euroopan kotimarkkinoiden luomisen edellytys; tämä päätös on olennainen väline tällaisen yhteisen suojelun perustamiseksi; samassa yhteydessä jäljellä olevat esteet sisämarkkinoiden sisällä on poistettava, mikä edellyttää henkilöiden vapaan liikkuvuuden toteuttamista, yhtenäisvaluutan perustamista, henkisen omaisuuden yhteisöoikeudellista suojelua, alv:n perustamista alkuperämaaperiaatteelle, teknisten standardien yhteistä tunnustamista, yleiseurooppalaisten verkkojen kehittämistä ja eurooppalaista yritystä koskevan säännöksen hyväksymistä; nämä tavoitteet tulisi saavuttaa vuoteen 2000 mennessä,". 4. Lisätään johdanto-osaan uusi neljäs kappale: "jäsenvaltioiden tullihallinnoissa työskentelevien virkamiesten tulisi näkyvästi pitää esillä virkapuvuissaan Euroopan yhteisön kahdentoista tähden symbolia yhteisen yhteisön politiikan täytäntöönpanovelvollisuuksiensa korostamiseksi,". 5. Komission alkuperäisen ehdotuksen johdanto-osan kymmenes kappale muutetaan kuulumaan seuraavasti: "ensimmäinen aloite on pantu täytäntöön tullivirkamiesten ammatillista koulutusta koskevan yhteisön toimintaohjelman (Matthaeus-ohjelma) (²) myötä; tähän päätökseen liittyen toimitettavissa väliaikaisissa ja lopullisissa kertomuksissa komissio harkitsee, olisiko yhteisön tullikoulun perustaminen tehokas tapa lisätä jäsenvaltioiden tullivirkamiesten yhteisöoikeuskoulutusta,". 6. Komission alkuperäisen ehdotuksen johdanto-osan kahdestoista kappale muutetaan kuulumaan seuraavasti: "yhteisön tullin toimintaohjelman rahoitus jaetaan yhteisön ja jäsenvaltioiden kesken, ja yhteisön talousarviosta maksettava osuus esitetään pääluokassa III (komissio); tällä päätöksellä perustetaan koko toimintaohjelman ajaksi kokonaismääräraha,joka muodostaa tavoiteltavan viitemäärän budjettivallan käyttäjälle osana vuotuista talousarviomenettelyä 6 päivänä maaliskuuta annetun Euroopan parlamentin, neuvoston ja komission julistuksen 1 kohdan mukaisesti, (²) Päätös N:o 91/341/ETY, 20.6.1991 (EYVL N:o L 187, 13.7.1991, s. 41) ". 7. Neljästoista ja johdanto-osan viimeinen kappale muutetaan seuraavasti: "tämä ohjelma perustuu kokemukseen, joka on hankittu kokeilutoiminnassa, jonka komissio käynnisti vuonna 1994, ja se ottaa huomioon tulokset, jotka esitettiin komission 29 maaliskuuta 1995 laatimassa tiedonannossa `Petos passitusmenettelyssä, ratkaisusuunnitelmat ja tulevaisuuden näkymät (2)`,". 8. 1 artiklan 4 kohta muutetaan seuraavasti: "Artiklassa 15 määrätyn seuranta- ja arviointimenettelyn tarkoituksena on saatujen tulosten analysointi ja niistä saatavien kokemusten hyödyntäminen tulevassa yhteisön toiminnassa sekä yhteisölainsäädännön edelleen kehittäminen." 9. Lisätään uusi 2 artikla, joka kuuluu seuraavasti: "2 artikla Erottuva merkki tullivirkamiesten tunnistamiseksi Komission tulee tehdä ehdotuksia sen varmistamiseksi, että jäsenvaltioiden tullivirkamiehet pitävät näkyvästi esillä virkapuvuissaan Euroopan yhteisön kahdentoista tähden tunnusta." 10. Alkuperäisen ehdotuksen 2 artiklasta tulee 3 artikla, ja se muutetaan seuraavasti: "8. Valmistaa assosioituneita kolmansia maita, jotka haluavat liittyä Euroopan unioniin." 11. Alkuperäisen ehdotuksen 3 ja 4 artiklat numeroidaan vastaavasti uudelleen 4 ja 5 artikloiksi. 12. Alkuperäisen ehdotuksen artikla 5 numeroidaan uudelleen 6 artiklaksi, ja sen 3 kohta muutetaan seuraavasti: "3. ottavat käyttöön kyseisten tavoitteiden saavuttamiseksi parhaalla mahdollisella tavalla sopivia uusia työmenetelmiä, laitteistoja ja aineellisia välineitä ulkorajalla toteutettavien tarkastusten tehostamiseksi. Milloin tehokkuus niin vaatii, komissio tekee ehdotuksia valvonnan yhdenmukaistamiseksi kahdessa suhteessa: - määrällisesti, lähentämällä kontrollien runsautta - laadullisesti, kannustamalla tavoitteiden asettamis- ja riskianalyysitekniikoiden kehittämistä. Komissio laatii puitteet jäsenvaltioiden tulliviranomaisten toimittaman jälkitarkastuksen kehittämiseksi erityisesti kehittämällä yhteistyössä näiden viranomaisten kanssa politiikan yhteisesti järjestettyjen jälkikäteistarkastusten toteuttamiseksi useampaan kuin yhteen jäsenmaahan sijoittuneiden yritysten osalta." 13. Lisätään uusi 7 artikla, joka kuuluu seuraavasti: "7 artikla Perintä ja vakuudet Parantaakseen maksamattomien tullien jälkikäteistä perimistä ja väärin suoritettujen suoritusten perimistä komission tulee sisällyttää artiklassa 17 mainittuihin kertomuksiin havaintonsa jäsenvaltioiden oikeudellisista säännöksistä ja jäsenvaltioiden tulliviranomaisten kohtaamista vaikeuksista. Komissio ryhtyy tarvittaviin toimenpiteisiin jäsenvaltioiden toimenpiteiden yhteensovittamiseksi tällä alueella. Jäsenvaltioiden avustamana sen tulee myös yksilöidä näissä kertomuksissa tapaukset, joissa yhteisölainsäädännön mukaisesti asetetut vakuudet on asetettu riittämättömälle tasolle suhteessa esiintyneeseen riskiin, ja sen tulee ehdottaa tarvittavia menetelmiä yhteisön taloudellisten etujen turvaamiseksi." 14. Alkuperäisen ehdotuksen 6 artikla numeroidaan uudelleen 8 artiklaksi, ja sen 2 kohta muutetaan seuraavasti: "2. Kyseisen seurannan tavoitteena on varmistaa, että kyseinen lainsäädäntö ja kyseiset menettelyt mukautetaan Euroopan unionin ja sen jäsenvaltioiden laillisten etujen suojelemiseksi niin, että ne samalla vastaavat kansainvälisen kaupan toimijoiden tarpeita, erityisesti yksinkertaistamalla sanottuja määräyksiä ja menettelyitä ja varmistamalla, että yhteisön tullilainsäädäntöä sovelletaan ottaen täysin huomioon taloudelliset prosessit ja siten, että vältytään suhteettoman suurilta hallinnollisilta kustannuksilta." 15. 7 artikla numeroidaan uudelleen 9 artiklaksi, ja kolmas alakohta muutetaan seuraavasti: "Tämän politiikan tarkoituksena on erityisesti - nykyisen lainsäädännöllisen välineistön hyödyntäminen parhaalla mahdollisella tavalla ja tarvittaessa sen muuttaminen - tietojen keruun, analysoinnin, levittämisen ja käytön parantaminen yhteisön tasolla käyttäen atk-menetelmiä mahdollisimman laajalti ja lisäämällä tietokonejärjestelmien käyttöä tullilaitoksissa niin pikaisesti kuin mahdollista - tehokkaan petosten torjuntaan tähtäävän toiminnan ja yhteistyön esteiden poistaminen erityisesti tullitarkastajien tutkintavaltuuksien osalta - tehokkaiden seuraamusten soveltaminen - yhteensovitettujen toimien ja erityisesti kolmansiin maihin suuntautuvien yhteisön tutkimus- ja tarkastusmatkojen jatkaminen ja kehittäminen - kolmansien maiden, erityisesti Keski- ja Itä-Euroopan assosioituneiden maiden, ja asiantuntemusta omaavien kansainvälisten järjestöjen sekä asianomaisten ammattiryhmien kanssa tehtävän yhteistyön kehittäminen - komission ja jäsenvaltioiden kolmansissa maissa olevan henkilöstön asiantuntemuksen lisääntyvä käyttö koko yhteisön hyväksi - poikkeamien rahoituksellinen valvonta." 16. Alkuperäisen ehdotuksen 8 artikla numeroidaan uudelleen 10 artiklaksi. 17. Alkuperäisen ehdotuksen 9 artikla numeroidaan uudelleen 11 artiklaksi ja muutetaan seuraavasti: "11 artikla Työmenetelmien parantaminen Yhteisö tukee toimia, joiden tarkoituksena on tullihallintojen työmenetelmien parantaminen. Yhteistoiminnassa jäsenvaltioiden kanssa ja asettaen etusijalle niiden tapausten määrittelemisen, joiden osalta tarkastukset on suoritettava ennen luovutusta, se edistää uusien työmenetelmien kehittämistä ja soveltamista erityisesti seuraavilla alueilla: 1. Riskien analysointi sen määrittämiseksi, onko tullivalvonnan alaisille tavaroille tehtävä asiakirjoihin perustuva tai fyysinen tarkastus ennen kuin ne luovutetaan vapaaseen liikkeeseen. 2. Tilintarkastusmenettelyn käyttö yritysten tilien tarkastamiseksi. 3. Yksinkertaistetut menettelyt tavaran tulliselvitysmuodon osoittamisessa ja tullimenettelyä päätettäessä. 4. Atk-menetelmien käytön kehittäminen tullimenettelyissä yhteensovitetulla tavalla ottaen huomioon kansallisten hallintojen nykyisen tietokoneistumisen taso ja Euroopan unionin taloudellisten toimijoiden edut samoin kuin kansainvälisessä ympäristössä tapahtuvan asiaan vaikuttava kehitys. Näistä tarkastuksista vastaavien tullitoimipaikkojen työn helpottamiseksi komissio ehdottaa toimia, joilla helpotetaan sitä, että ne saavat tarvittaessa muiden jäsenvaltioiden tietokantoihin tallennettuja tietoja, jotka koskevat yhteisön tullikoodeksia. 5. Sopimuspöytäkirjojen tekeminen taloudellisten toimijoiden kanssa, jotta voitaisiin luoda valvonta-, tarkastus- ja tiedonvaihtovalmiuksia ja siten mahdollisesti edistää unionin etujen suojelua." 18. 10 ja 11 artiklat numeroidaan vastaavasti uudelleen 12 ja 13 artikloiksi. 19. 12 artikla numeroidaan uudelleen 14 artiklaksi ja muutetaan seuraavasti: "Komissio ilmoittaa budjetista vastaavalle viranomaiselle hyväksymiensä toimenpiteiden sisällön." 20. Alkuperäisen ehdotuksen 13 artikla numeroidaan uudestaan 15 artiklaksi, ja 3 kohdan toinen alakohta muutetaan seuraavasti: "Hyvän taloushallinnon periaatteiden ja kustannus-hyötyanalyysin mukaisesti, johon se on sitoutunut, komissio varmistaa taloudellisesti parhaat ratkaisut rahoittaessaan toimintoja ja järjestäessään seminaareja." Lisätään uusi 4 kohta, joka kuuluu seuraavasti: "4. Komission tulee 17 artiklan 4 kohdassa mainituissa kertomuksissa tutkia tarvetta ja mahdollisia käytännön järjestelyjä pysyvän Euroopan yhteisön tullikoulun osalta parantaakseen jäsenvaltioiden tullivirkamiesten yhteisöoikeuskoulutusta." 4 kohta numeroidaan uudelleen 5 kohdaksi. Lisätään uusi 6 kohta, joka kuuluu seuraavasti: "6. Matthaeus-ohjelman mukainen yhteisön tullivirkamiesten kouluttaminen on ulotettava koskemaan niiden Itä- ja Keski-Euroopan maiden tullivirkailijoita, jotka ovat hiljattain alkaneet osallistua aktiivisesti vapaaseen kansainväliseen kauppaan." 21. 14 artikla numeroidaan uudelleen 16 artiklaksi, ja 1 kohta muutetaan seuraavasti: "1. Edellä 2 artiklan 7 kohdan täytäntöön panemiseksi komissio toteuttaa toimia tai tukee jäsenvaltioiden aloitteita, joiden tarkoituksena on Euroopan unionin tullihallintojen ja ulkomaankaupan toimijoiden välisten suhteiden parantaminen ja lujittaminen. Komission on kiinnitettävä erityistä huomiota ulkomaankaupasta vastaavien toimijoiden välittämiin tuloksiin ja tietoihin." (1) EYVL N:o C 346, 23.12.1995, s. 4 (2) KOM(95) 0108 lopullinen, 29.3.1995